Návrh organizačného aktu vlády (vydaného na základe § 17 návrhu zákona) 
(tézy)

a)	Určenie, či sa strategický dokument s celoštátnym dosahom bude posudzovať podľa zákona 
1.	Rezortný orgán zverejní oznámenie o začatí určovania, či sa strategický dokument s celoštátnym dosahom bude posudzovať podľa zákona, vrátane adresy na zasielanie pripomienok.
2.	Ustanoví sa obsah oznámenia.
3.	Ustanovenie kritérií pre proces určovania (príloha č. 3 zákona). 
4.	Rezortný orgán, po prerokovaní s ministerstvom, zohľadní pripomienky a kritériá podľa bodu 3 a určí či sa návrh strategického dokumentu s celoštátnym dosahom bude alebo nebude posudzovať.
5.	Ustanovenie lehôt.
6.	Spôsob informovania verejnosti a orgánov verejnej moci a zverejnenie výsledku.

b)	Určenie rozsahu hodnotenia a časového harmonogramu 

1.	Pri určení rozsahu hodnotenia a časového harmonogramu rezortný orgán vychádza z príloh č. 4 a 5 zákona.
2.	Rezortný orgán prerokuje rozsah hodnotenia s ministerstvom a zverejní ho.
3.	Ustanovenie lehôt na zaslanie pripomienok vrátane adresy na zasielanie pripomienok.

c)	Správa o hodnotení

1.	Rezortný orgán pri vypracovaní správy o hodnotení postupuje podľa príloh č. 4 a  5 zákona.

d)	Informovanosť

1.	Ustanovenie lehôt a spôsobu informovania verejnosti a orgánov verejnej moci osobitne v prípade strategického dokumentu s celoštátnym dosahom v prípade, ak neprebieha určovanie podľa písmena a).

e)	Pripomienky 

1.	Ustanovenie lehôt na zaslanie pripomienok vrátane adresy na zasielanie pripomienok.

f)	Vyhodnotenie pripomienok a verejné prerokovanie

1.	Za väčšiu časť verejnosti sa považuje 100 a viac fyzických osôb alebo právnických osôb, ktoré sa stotožnili s pripomienkou k návrhu strategického dokumentu s celoštátnym dosahom alebo k správe o hodnotení strategického dokumentu s celoštátnym dosahom.
2.	V prípade, ak bola zaslaná pripomienka väčšej časti verejnosti, uskutoční rezortný orgán verejné prerokovanie strategického dokumentu s celoštátnym dosahom a správy o hodnotení strategického dokumentu s celoštátnym dosahom.
3.	Rezortný orgán oznámi miesto, dátum a  čas verejného prerokovania v lehote najmenej 7 dní pred jeho konaním.
4.	Rezortný orgán vyhotoví záznam z verejného prerokovania.
5.	Rezortný orgán doručí kópie pripomienok a záznamu z verejného prerokovania najmenej 5 pracovných dní pred rokovaním s ministerstvom.
6.	Rezortný orgán prerokuje pripomienky a záznam z verejného prerokovania s ministerstvom.
7.	Spôsob vyhodnotenia pripomienok bude zhodný s metodickým pokynom na predkladanie materiálov na rokovanie vlády.

g)	Doložka environmentálnych vplyvov

1. Doložka environmentálnych vplyvov sa vypracuje v nasledovnom rozsahu: 

DOLOŽKA VPLYVOV STRATEGICKÉHO DOKUMENTU S CELOŠTÁTNYM DOSAHOM NA ŽIVOTNÉ PROSTREDIE 

I ZÁKLADNÉ ÚDAJE O STARTEGICKOM DOKUMENTE
1.	Hlavné ciele.
2.	Vzťah k iným strategickým dokumentom.

II OPIS PRIEBEHU PRÍPRAVY A POSUDZOVANIA
1.	 Vecný a časový harmonogram prípravy a posudzovania.
2.	Stanoviská predložené k správe o hodnotení strategického dokumentu na vládnej úrovni a ich vyhodnotenie (akceptované, neakceptované).
3.	Informácia o verejnom prerokovaní a jeho závery.
4.	Rámcový prehľad uplatnených pripomienok s charakteristikou akceptovaných a neakceptovaných pripomienok a dôvodov neakceptácie.

III  ZHRNUTIE hodnoteniA vplyvov strategického dokumentu NA VLÁDNEJ ÚROVNI
1.	Vplyv na zložky životného prostredia.
2.	Vplyv na zdravie obyvateľov.
3.	Vplyv na chránené územia napríklad na navrhované chránené vtáčie územia, územia európskeho významu alebo súvislú európsku sústavu chránených území (Natura 2000), národné parky, chránené krajinné oblasti, chránené vodohospodárske oblasti .
4.	Vplyv na životné prostredie presahujúci štátne hranice.

IV   Závery
1.	Výsledok procesu posudzovania (odporúčanie, neodporúčanie).
2.	Odporúčaný variant.
3.	Odôvodnenie bodov 1 a 2.
4.	Stanovisko ministerstva k doložke. 

2. Výsledok prerokovania doložky s ministerstvom je stanovisko ministerstva uvedeného bode 4 obsahu doložky.